ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007342

ขอเสนอความคิดเห็นเกี่ยวกับการฉีดวัคซีนป้องกันมะเร็งปากมดลูก สำหรับเด็กนักเรียน ในสังกัดโรงเรียนพื้นที่กรุงเทพมหานคร เนื่องจากปัจจุบันทางกรุงเทพมหานครมีการจัดทำโครงการ “การให้บริการวัคซีนป้องกันเอชพีวี (HPV) ในโรงเรียนสังกัดกรุงเทพมหานคร” โดยจะมีการจัดสรรเจ้าหน้าที่สาธารณสุข ของศูนย์บริการสาธารณสุขต่างๆ เข้าดำเนินการฉีดวัคซีนป้องกันมะเร็งปากมดลูก จำนวน 2 เข็ม ให้สำหรับเด็กนักเรียน ตามโรงเรียนพื้นที่กรุงเทพมหานคร ซึ่งได้มีการฉีดวัคซีนไปแล้ว จำนวน 1 เข็ม และจะต้องฉีดวัคซีนเข็มที่ 2 ภายในระยะเวลา 6 เดือน แต่ประชาชนทราบมาว่าวัคซีนเข็มที่ 2 นั้น หมด อยู่ระหว่างการจัดสรร ซึ่งทางโรงเรียนและศูนย์บริการสาธารณสุข ไม่สามารถแจ้งถึงระยะเวลาที่ชัดเจนในการรับวัคซีนได้ จึงต้องให้ผู้ปกครองหาวัคซีนฯ และพาบุตรไปฉีดด้วยตัวเอง จากกรณีดังกล่าวทำให้ผู้ปกครองจำนวนมากได้รับความเดือดร้อน เพราะไม่อาจทราบได้ว่าสถานพยาบาลหรือโรงพยาบาลใดที่เปิดให้ฉีดวัคซีนป้องกันมะเร็งปากมดลูก สำหรับเด็กนักเรียน ได้บ้าง จึงเห็นว่าหน่วยงานที่เกี่ยวข้องควรมีการจัดสรรวัคซีนป้องกันมะเร็งปากมดลูก เข็มที่ 2 สำหรับเด็กนักเรียน อย่างเร่งด่วน เพื่อให้ทันต่อเวลาในการรับวัคซีนดังกล่าว และเพื่อให้เกิดประสิทธิภาพ-ประสิทธิผลของวัคซีนฯต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata